For personer med liknande namn, se Christian Berg. 

**Sten Sture** ***Christian*** **Berg** (født 27 november 1893, død 27 november 1976) var en svensk skulptør som er mest kjent for sine abstrakte kunstverk. Han studerte ved Konstfack og Althins malerskole fra 1911 til 1914. Fra 1914 til 1917 studerte han videre ved Kungliga Akademien för de fria konsterna; der fordypet han seg i dyremalerier inspirert av Bruno Liljefors. I 1921 fortsatte han studiene i Berlin og Dresden. I 1925 dro han på en studiereise til Egypt sammen med sin første ektefelle Anna (født Lindahl). Senere samme år bosatte han seg for en periode i Paris. 

I 1930 stilte han ut ved Stockholmsutstillingen og fikk da mye negativ kritikk for sin abstrakte kvinnetorso «Monomentalfigur» av granittbetong. Skulpturen er hugd ut i mørk norsk granitt, og ble senere innkjøpt av Höganäs. Den ble avduket ved byens rådhus i juni 1964 i kunstnerens nærvær. 

I 1939 flyttet han inn i sitt nybygde atelier på Hallandsåsen. På 1940-tallet skapte han flere portretter med ansikter som får et stilisert uttrykk fordi visse partier og former har blitt overdrevet.

På 1960-tallet arbeidet Berg en periode i Hellas, med skulpturer inspirert av konkylier eller konkyliefragmenter.

I 1965/1966 skapte han på oppdrag fra Stockholm by skulpturen «Solbåten», som skulle utsmykke kaiområdet på vestsiden av Riddarholmen, et område som senere fikk navnet Evert Taubes terrasse. Kjempesteinen som ble brukt i skulpturen kom ifra Iddefjorden, og veide opprinnelig 16 tonn. Bergs kunstverk finnes i dag blant annet ved Nationalmuseet i Stockholm, Norrköpings kunstmuseum og Kalmar kunstmuseum.

Sitt skulpturelle arbeid beskrev han med følgende ord:

> *Mitt skulpturala arbete är uttryck för det som griper och engagerar mig, vare sig det gäller en säregen blomma, eller en trädform, en sten eller ett snäckfragment på stranden, som man vill göra poesi av, eller man vill omskapa en figur till monumental resning, där man i proportionernas inbördes förhållande söker få fram något av allvar och religiositet.*
> 
> 
>

Bildegalleri
------------

* Christian Berg med sin "Monomentalfigur" hvor det er brukt mørk norsk granitt.Christian Berg med sin "Monomentalfigur" hvor det er brukt mørk norsk granitt.
* Solbåten i Stockholm*Solbåten* i Stockholm
* Nådens skåler ved Sankt Petri kirke, Klippan*Nådens skåler* ved Sankt Petri kirke, Klippan
* Selvportrett i bronse (1941)Selvportrett i bronse (1941)
* Monumentalfigur ved Moderna Museet i Stockholm*Monumentalfigur* ved Moderna Museet i Stockholm
* Vannfigur i Lund*Vannfigur* i Lund
* Parkskulptur II ved Medicinaregatan i bydelen Änggården i Göteborg, rød granitbetong, 1965*Parkskulptur II* ved Medicinaregatan i bydelen Änggården i Göteborg, rød granitbetong, 1965
* Två vindar, marmor, 1975, i Borås*Två vindar*, marmor, 1975, i Borås
* Torso foran Helsingborgs konserthus 1967.*Torso* foran Helsingborgs konserthus 1967.
* Torso, statuett i bronse (1929).*Torso*, statuett i bronse (1929).
* Portrett av sølvsmeden Wiwen Nilsson i bronse (1943).Portrett av sølvsmeden Wiwen Nilsson i bronse (1943).

Referanser
----------

1. ↑   RKDartists, RKD kunstner-ID 6856[Hentet fra Wikidata]
2. 1 2 3 4   Sveriges dödbok, oppført som 18931127-3552 Berg, Christian Sten Sture, besøkt 16. januar 2020[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id berg-christian, besøkt 9. oktober 2017[Hentet fra Wikidata]
4. 1 2   Nationalencyklopedin, NE.se-ID christian-berg, besøkt 9. oktober 2017[Hentet fra Wikidata]
5. ↑   det svenske Nasjonalmuséets kunstnerliste, utgitt 12. februar 2016[Hentet fra Wikidata]
6. ↑   oppført som Swedish, DACS ID (tidligere) 55140abd-c724-e111-9c2b-000c29604b72, besøkt 4. juli 2020[Hentet fra Wikidata]
7. ↑  «Christian Berg - Uppslagsverk - NE.se». *www.ne.se*. Besøkt 12. november 2022.
8. ↑  Nationalmuseum
9. ↑ . ISBN 91-88244-22-9. OCLC 186037488 .  Manglende eller tom `|tittel=` (hjelp)
10. ↑  Kalmar konstmuseum

Kilder
------

* Christian Berg kortbiografi
* Skulptur Stockholm
* Lexikonett Amanda.

|  |  |
| --- | --- |
| Oppslagsverk/autoritetsdata | Store norske leksikon **·** Brockhaus Enzyklopädie **·** Nationalencyklopedin **·** Kunstindeks Danmark **·** VIAF **·** GND **·** LCCN **·** ISNI **·** LIBRIS **·** ULAN **·** KulturNav
 |